་ལས་སྣོད་རྣམ་པར་དག་པ་འོག་མིན
དག་པའི་ཞིང་ཁམས་ཆེན་པོ་བདེ་བ་ཅན་གྱི་བཀོད་པ་ཡོངས་སུ་རྫོགས་པའི་དབུས་སུ།བཅུད་རྣམ་པར་དག་པ་སྣང་སྲིད་ལྷ་ཡི་ཕྱག་རྒྱ་སྒྲུབ་པའི་སླད་དུ་མ་ཆགས་པདྨ་འདབ་མ་སྟོང
དང་ལྡན་པའི་སྟེང་དུ་ཟླ་བའི་དཀྱིལ་འཁོར་ཉ་གང་བའི་སྟེང་དུ།ཁྱེད་རང་རྣམས་ཀྱི་རིག་པའི་ངོ་བོ་ཡི་གེ་ཧྲཱིཿདམར་པོ་ཡོངས་སུ་གྱུར་པ་ལས་སྟོང་ཉིད་སྙིང་རྗེ་ཟུང་དུ་འཇུག་པའི

བདག་ཉིད་འཕགས་མཆོག་ཐུགས་རྗེ་ཆེན་པོ་འཁོར་བ་དོང་སྤགས་སྐུ་མདོག་དམར་གསལ་ཞལ་གཅིག་ཕྱག་གཉིས་ཞི་འཛུམ་གཞོན་ཚུལ་མཚན་དཔེའི་གཟི་བྱིན་འབར་བ།ཕྱག
གཡས་མཆོག་སྦྱིན་ཕྱག་རྒྱས་བུམ་པ་འཛིན་པ།ཕྱག་གཡོན་སྐུའི་ལྟ་ཟུར་དུ་པདྨའི་ཕྲེང་བ་འདྲེན་པ།མེ་ཏོག་གི་དོ་ཤལ་དང་།དར་དཀར་གྱི་གསང་ཁེབ།དར་སྣའི
འཕྱང་འཕྲུལ་གཡོ་བ།ཞབས་གཉིས་མཉམས་པའི་སྟབས་ཀྱིས་བཞེངས་པ།དབུ་སྐྲ་ཐོར་ཅོག་ལ་མུ་ཏིག་གི་ཞགས་པས་བཅིངས་པ།རིགས་བདག་སྣང་བ་མཐའ
ཡས་ཀྱི་དབུ་བརྒྱན་པ་རབ་འབྱམས་རྒྱལ་བ་ཀུན་གྱི་སྤྱི་གཟུགས་ཆེན་པོར་བཞུགས་པར་གྱུར།རྒྱུད་རྣམ་པར་དག་པ་ཡེ་ཤེས་པ་དབབ་པའི་དོན་དུ་ཁྱེད་རང་རྣམས་ཀྱི་སྤྱི་བོར་ཨོཨོཾ།
མགྲིན་པར་ཨཱཿཐུགས་ཀར་ཧཱུྃ་དང་ཐུགས་སྲོག་ཧྲཱིཿཡིག་གི་མཚན་པ།དེ་ལས་འོད་ཟེར་མུ་མེད་པ་འཕྲོས་པས་ཕྱོགས་བཅུའི་རྒྱལ་བ་སྲས་དང་བཅས་པ་ཐམས་ཅད་འཕགས
མཆོག་འཁོར་བ་དོང་སྦུགས་ཀྱི་སྐུ་གསུང་ཐུགས་ཀྱི་ཕྱག་རྒྱའི་རྣམ་པར་ཁ་བ་བུ་ཡུག་འཚུབ་པ་ལྟར་སྤྱན་དྲངས་ཏེ་ཁྱེད་རང་རྣམས་ལ་སིབ་སིབ་ཐིམ་པས་རྡོ་རྗེའི་ཡེ་ཤེས་མངོན་དུ་གྱུར

པའི་མོས་པ་མཛོད།།ཞེས་བརྡ་སྦྱར་ལ་སྤོས་རོལ་དབྱངས་བཅས།ཧྲཱིཿསྤྲོས་བྲལ་སྐུ་གསུམ་ཞིང་ཁམས་ནསཿསྐུ་གསུམ་རྒྱལ་བ་སྲས་དང་བཅསཿའཁོར
བབ་དོང་ནས་སྤྲུགས་པའི་ཕྱིརཿཐུགས་དམ་དབང་གིས་འདིར་གཤེགས་ཤིགཿཨོཾ་མ་ཎི་པདྨེ་ཧཱུྃ་ཧྲཱིཿཨཱརྱ་ལོ་ཀི་ཤཱ་ར་ཨེ་ཧྱ་ཧིཿཛཿཧཱུྃ་བཽ་ཧོཿས་མ་ཡ་ཨཱ་ཝེ་ཤ་ཡ་ཨ་ཨཱཿ།
ཅེས་པས་ཡང་ཡང་བྱིན་དབབཿདེ་ལྟར་བྱིན་དབབ་པའི་ཡེ་ཤེས་པ་དེ་རྣམས་ཇི་སྲིད་བྱང་ཆུབ་སྙིང་པོའི་བར་དུ་གཉུག་མ་མི་ཤིགས་པའི་ཡེ་ཤེས་དང་དབྱེར་མེད་དུ་བརྟན་པར་བྱས་པའི་མོས་པ་མཛོད།ཨོཾ་སུ་པྲ་ཏཱིཥྛ
བཛྲ་ཡེ་སྭཱ་ཧཱས་བརྟན་པར་བྱ།དེ་ནས་དབང་བསྐུར་བ་དངོས་ནི།ཕྱོགས་བཅུའི་རྒྱལ་བ་སྲས་དང་བཅས་པ་ཐམས་ཅད་གདན་གསུམ་ཚང་བའི་དཀྱིལ་འཁོར་གྱི་འཁོར་ལོའི་རྣམ་པར་བཛྲ་ས་མ་ཡ།
ཛཿབཛྲ་ཨརྒྷཾ་སོགས་ཀྱིས་མཆོད།ཆོས་སྐུ་ནམ་མཁའ་བཞིན་དུ་དབྱེར་མེད་ཀྱང་།སོགས་ཀྱིས་བསྟོད།རྡོ་རྗེ་ཅན་གྱི་སངས་རྒྱས་ལ།།འགྲོ་བ་སྐྱོབས་པའི་ཆེད་དུ་དབང་།།ཡོན་ཏན་འབྱུང
གནས་ཇི་ལྟར་སྩལ།།དེ་ལྟར་འདི་ལའང་སྩལ་དུ་གསོལ།།ཞེས་གསོལ་བ་བཏབ་པས་གཤེགས་པ་རྣམས་ཀྱིས་དགོངས་པ་མཛད།གཤེགས་མ་རྣམས་ཀྱིས་དབང་བསྐུར།སེམས་དཔའ་རྣམས།།

ཀྱིས་ཤིས་པ་བརྗོད།སེམས་མ་རྣམས་ཀྱིས་གླུ་གར་བསྒྱུར།ཁྲོ་བོ་རྣམས་ཀྱིས་བགེགས་བསྐྲད་དེ།ཀུན་ཀྱང་དབང་གི་བྱ་བ་ལ་དགྱེས་པར་གྱུར།བཀྲ་ཤིས་གང་ཞིག་སེམས་ཅན་ཀུན་གྱི་སྙིང་ལ་གནས།།།
ཀུན་གྱི་བདག་ཉིད་རིགས་ཀུན་གྱིས་ནི་བདག་པོ་མཆོག།མ་ལུས་སེམས་ཅན་བསྐྱེད་མཛད་བདེ་བ་ཆེན་པོ་སྟེ།།དེས་ནི་ཁྱོད་ལ་དབང་བསྐུར་མཆོག་གི་བཀྲ་ཤིས་ཤོག།མེ་ཏོག་འཐོར་ཏེ།།
དབང་ལྷ་རྣམས་དང་སློབ་དཔོན་ལྷན་ཅིག་པས་ཕྱག་ན་རིན་པོ་ཆེའི་བུམ་པ་བཀྲ་ཤིས་པའི་རྣམ་པ་དུ་མ་དང་བཅས་ཏེ་དབང་བསྐུར་བའི་མོས་པ་མཛོད།ཧྲཱིཿཀ་དག་གཞོན་ནུ་བུམ་པའི་གཞལ་ཡས་སུཿ
ལྷུན་གྲུབ་འཕགས་མཆོག་ཐུགས་རྗེའི་བདུད་རྩིའི་ཆུའི་ཿསྐལ་ལྡན་བུ་ཡི་ལུས་ལ་དབང་བསྐུར་པསཿསྣང་སྟོང་གཉིས་སུ་མེད་པའི་དབང་ཐོབ་ཤོགཿཡི་གེ་བདུན་མ་གཟུངས་བཅསཿ
ཀ་ཡ་ཨ་བྷི་ཥིཉྩ་ཨོཾཉྩདེ་དང་རྗེས་འབྲེལ་དུ་རིལ་བུའི་དབང་ནི།སྐྱེ་བདུན་མྱོང་གྲོལ་རིལ་བུ་བྱིན་པ་ཙམ་གྱིས་ལྕེ་ཐོག་ནས་མགྲིན་པར་བརྒྱུད་དེ་སྙིང་དབུས་སུ་འཕགས་མཆོག་འཁོར་བ་དོང་སྦུགས་འོད་ཀྱི་རྣམ་པ
ཡུངས་འབྲུ་ཙམ་དུ་གྱུར་ནས་བཞུགས་པས་མི་ཤིགས་དྭངས་མའི་ཡེ་ཤེས་དང་དབྱེར་མེད་དུ་གྱུར་པར་མོས་མཛོད།ཧྲཱིཿའགྲོ་འདུལ་འཕགས་མཆོག་འཁོར་བ་དོང་སྤྱུགས་ནིཿཐུགས་རྗེའི་མྱོང་གྲོལ་

རིལ་བུའི་གཟུགས་སུ་ཤ་རཿསྐལ་ལྡན་རིགས་ཀྱི་བུ་ལ་སྦྱིན་པ་ཡིསཿལྷ་དང་གཉིས་སུ་མེད་པའི་དབང་ཐོབ་ཤོགཿཙ་སྔགས།ཀརྨ་ཀུ་རུ་ཨཱ་བྷི་ཥིཉྩ་ཨཱཿ
དེ་ལུས་རྩའི་སྒྲིབ་པ་དག།བསྐྱེད་རིམ་བསྒོམ་པ་ལ་དབང་།ཕུང་ཁམས་སྐྱེ་མཆེད་ཚོགས་བརྒྱད་དབང་ཡུལ་དང་བཅས་པ་སྐུ་དང་ཡེ་ཤེས་སུ་གྱུར་ཞིང་སྤྲུལ་པའི་སྐུ་འགྲུབ་པའི་སྐལ་པ
རྒྱུད་ལ་བཞག་པའོ།།བླ་མ་ཐུགས་རྗེ་ཆེན་པོར་གསལ་བ་རང་སྣང་གི་ཤེས་རབ་མ་དང་མཉམ་པར་སྦྱོར་བའི་བདེ་བའི་སྒྲ་དང་འོད་ཟེར་གྱིས་སངས་རྒྱས་སྲས་བཅས་སྤྱན་དྲངས།ཡབ་ཀྱི
ཞལ་དུ་ཞུགས།ཐུགས་ཀར་རྗེས་ཆགས་ཀྱི་མེས་ཞུ་བ་རྡོ་རྗེའི་ལམ་ནས་ཡུམ་གྱི་པདྨོར་སོན་པ་ཉིད་ལྕེ་ཐོག་ཏུ་བཞག་པར་གྱུར།ཞེས་བདུད་རྩི་སྦྱིན་ལཿཧྲཱིཿསྣང་སྟོང་ཡབ་ཡུམ་སྦྱོར་བས
བདེ་བའི་རྒྱུནཿརཱ་ས་ཡ་ནར་སྦྱར་བའི་བདུད་རྩི་འདིསཿསྐལ་ལྡན་བུ་ཡི་ངག་ལ་དབང་བསྐུར་བསཿབདེ་སྟོང་ཟུང་འཇུག་གསང་བའི་དབང་ཐོབ་ཤོགཿཅ་སྔགས་གཟུངས་བཅསཿབྷྱོ།
དྷི་ཙིཏྟ་མ་ཧཱ་སུ་ཁ་ཝཱཀྲ་ཨཱ་བྷི་ཥིཉྩ་ཨཱཿདེས་ངག་དང་རླུང་གི་སྒྲིབ་པ་དག།བླ་མེད་ཀྱི་དམ་རྫས་ཁྱད་པར་ཅན་ལ་སྤྱོད་ཅིང་བཟླས་བརྗོད་དང་གཏུམ་མོའི་རྣལ་འབྱོར་ལ་དབང་།རླུང

བཅུ་ལས་སུ་རུང་བའི་ཡོན་ཏན་ཐམས་ཅད་ཐོབ།ལོངས་སྤྱོད་རྫོགས་པའི་སྐུ་འགྲུབ་པའི་སྐལ་བ་རྒྱུད་ལ་བཞག་པའོ།།དབང་གསུམ་པའི་སླད་དུ་བླ་མ་དཀྱིལ་འཁོར་གྱི་བདག་པོའི
ཐུགས་ཀ་ནས་གཟུགས་དང་ལང་ཚོ་རྫོགས་པའི་རིག་མ་རིགས་ཀྱི་ཡུམ་གྱི་ངོ་བོ་ཅན་སྤྲོས་ཏེ་ཐར་པ་བསྟེན་པར་བསྐུལ་བར་མོས།སྙིང་གར་སིནྡྷུ་རའི་ཐིག་ལེ་བྱས་ལཿཧྲཱིཿམཚན་ལྡན་བཅུ
དྲུག་དགའ་སྟེར་ཕོ་ཉ་མོཿདུས་གསུམ་རྒྱལ་བའི་གསང་ལམ་རྨད་པོ་ཆེཿའདི་ལོངས་བདེ་ཆེན་ལམ་ལ་གོམས་པར་གྱིསཿགསལ་སྟོང་ཟུང་འཇུག་དོན་གྱི་དབང་ཐོབ་ཤོག
མ་ཧཱ་མུ་དྲ་ཛྙཱ་ན་ཨཱ་བྷི་ཥིཉྩ་ཧཱུྃཿཔདྨ་བྷཉྫ་མོཀྵ་ཧོཿཞེས་པའི་སྒྲས་ཐར་པ་བསྟེན་པས་རྗེས་སུ་ཆགས་པའི་དགའ་བ་བཞིའི་ཡེ་ཤེས་ཉམས་སུ་མྱོང་།ཡིད་དང་ཐིག་ལེའི་སྒྲིབ་པ
དག།རང་བཞིན་བརྒྱད་ཅུའི་རྟོགས་ཚོགས་འགགས།ཆོས་སྐུའི་གོ་འཕང་ཐོབ་པའི་སྐལ་བ་རྒྱུད་ལ་བཞག་པའོ།།དབྱིངས་ཀ་དག་མཚོན་པའི་མེ་ལོང་དྭངས་གསལ།ལྷུན་གྲུབ
གྱི་གཟུགས་བརྙན་སྣ་ཚོགས་མ་འགགས་པ་གཏད་པ་ཙམ་གྱིས་ཟུང་འཇུག་རིག་པའི་ཡེ་ཤེས་ངོ་ཤེས་པར་མཛོད་ཅིག།ཅེས་མེ་ལོང་གཏད་ལཿཨཱཿདྲི་མེད་དངས་གསལ་མེ་ལོང་རྟོག

བྲལ་ངོསཿསྣ་ཚོགས་གཟུགས་བརྙན་དེར་འཛིན་མེད་པ་ལྟརཿཀ་དག་ལྷུན་གྲུབ་ཟུང་འཇུག་མཚོན་པའི་བརྡཿདེ་ཕྱིར་རྩོལ་སྒྲུབ་འཇུར་བུ་ཤིགས
སེ་བོརཿབརྡ་དོན་ཁོང་དུ་ཆུད་པའི་དབང་ཐོབ་ནསཿརིག་སྟོང་ཟུང་འཇུག་སྙིང་པོ་མངོན་གྱུར་ཤོག་གྷ:དྷཪྻ་དྷཎུ་ཛཱ་ན་ཨཱ་བྷི་ཥིཉྩ་ཨ་ཨཱཿསློབ་མ་ཁྱེད་རང་རྣམས་ལུས་གནད་དང་ལྡན་པས།
མཉམ་པར་འཇོག་ལ་ཐུགས་ཀར་ཨ་མཐིང་ག་བསམ་ཞིང་དེ་ལ་རིག་པ་གཏད་ལ་ཅེས་བརྡ་སྦྱར་ལ།བླ་མས་དགོངས་པ་འཕོ་བའི་ཚུལ་གྱིས་སྤད་ཐུག་སྙིང་གར་བཙུག་ལ།ཨ་ཕཊཿཅེས་དྲག་པོར་བརྗོད་དེ་སྐབས་ཀྱི་ཤེས་པ་ཉིད
རིག་པ་རང་གནས་ཀྱི་ཡེ་ཤེས་སུ་ངོ་སྤྲོད་པའི་ཚུལ་གྱིས།སྨྲ་བསམ་བརྗོད་མེད་ཤེས་རབ་ཕ་རོལ་ཕྱིན།།མ་སྐྱེས་མི་འགགས་ནམ་མཁའི་ངོ་བོ་ཉིད།།སོ་སོ་རང་རིག་ཡེ་ཤེས་སྤྱོད་ཡུལ་བ།།དུས
གསུམ་རྒྱལ་བའི་ཡུམ་གྱུར་རྫོགས་པ་ཆེ།།ཅེས་བརྗོད།དེས་དབང་བཞི་རྫོགས་པའི་མཐའ་བརྟེན་དུ་གཏོར་མའི་དབང་ནི།གཏོར་མ་འདི་ཉིད་འཕགས་མཆོག་ཐུགས་རྗེ་ཆེན་པོ་རྟེན་དང་བརྟེན་པར་བཅས
པ་གསལ་བ་སྤྱི་བོར་བྱོན་ནས་བྱིན་གྱིས་རླབས་པའི་མོས་པ་མཛོདཿཧྲཱིཿཆོས་དབྱིངས་རྣམ་དག་གཏོར་མའི་གཞལ་ཡས་སུཿསྙིང་པོ་འཕགས་པ་དོང་སྤྱུགས་དངོས་སུ་བཞུགསཿ

སྐལ་ལྡན་རིགས་ཀྱི་བུ་ལ་དབང་བསྐུར་བསཿའགྲོ་དོན་ལྷ་དང་མཉམ་པའི་དབང་ཐོབ་ཤོགཿཨོཾ་ཨཱཿཧཱུྃཿཆོས་སྐུ་སྣང་བ་མཐའ་ཡསཿལོངས་སྐུ་འཕག་མཆོག་འཁོར་བ་དོང
སྦུགསཿསྦྲུལ་སྐུ་པདྨ་འབྱུང་གནསཿཆོས་རྒྱལ་ཁྲི་སྲོང་ལྡེའུ་བཙནཿམཁའ་འགྲོ་ཡེ་ཤེས་མཚོ་རྒྱལཿགྲུབ་ཆེན་རྨ་ཐོག་རིན་ཆེནཿམཁར་ཆུ་དཔལ་གྱི་དབང་ཕྱུགཿ
དྲིན་ཆེན་རྩ་བའི་བླ་མ་ལ་སོགས་བརྒྱུད་གསུམ་རིག་འཛིན་རྒྱ་མཚོཿཡི་དམ་མཁའ་འགྲོ་རྒྱ་མཚོཿཆོས་སྐྱོང་དམ་ཅན་རྒྱ་མཚོའི་ལྷ་ཚོགས་རྣམས་ཀྱི་བྱིན་གྱིས་རློབས་ཤིགཿརིགས་ཀྱི
བུ་འདི་རྣམས་ཀྱི་ལུས་ངག་ཡིད་གསུམ་ཐིག་ལེ་དང་བཅས་པའི་སྒྲིབ་པ་དག་སྟེ་རྡོ་རྗེ་བཞིའི་རང་བཞིན་དུ་སྨིན་པར་བྱིན་གྱིས་རློབས་ཤིག་ཿ།ཁམས་གསུམ་གྱི་སེམས་ཅན་ཐམས་ཅད་སྨིན་ཅིང
གྲོལ་བའི་ཕྲིན་ལས་རབ་འབྱམས་མཐར་ཕྱིན་པར་བྱིན་གྱིས་རློབས་ཤིགཿསེམས་ཅན་གཅིག་ཀྱང་མ་ལུས་པར་སངས་རྒྱས་ཀྱི་ས་རུ་འགོད་པའི་ཕྲིན་ལས་ནུས་པ་ཕུན་སུམ་ཚོགས་པར་བྱིན
གྱིས་རློབས་ཤིག།མདོར་ན་འགྲོ་དོན་འཕགས་མཆོག་འཁོར་བ་དོད་སྐྱུགས་དང་མཉམ་པར་བྱིན་གྱིས་རློབས་ཤིག།ཅེས་དང་།མཐར་གཏོར་མ་ལྷ་དང་བཅས་པ་འོད་དུ་ཞུ་ནས་ཁྱེད་རང་

རྣམས་ལ་ཐིམ་པར་མོས་ཤིགཿདབྱངས་གསལ་རྟེན་སྙིང་བརྗོད་མེ་ཏོག་འཐོར་ཞིང་བཀྲ་ཤིས་རྫས་རྟགས་ཀྱི་མངའ་གསོལ་བྱ་བ་ནི།དེ་ལྟར་དབང་བཞིའི་སྨིན་པར་བྱས་ཏེ་
མཐའ་རྟེན་དུ་བཀྲ་ཤིས་པའི་རྫས་རྟགས་རིན་ཆེན་བདུན་གྱི་འབྱོར་པ་དང་བཅས་པས་མངའ་གསོལ་བས་ཁམ་གསུམ་ཆོས་ཀྱི་རྒྱལ་པོའི་རྒྱལ་སྲིད་ལ་དབང་བརྙེས་པར་མོས་མཛོད།།ཞེས་
རྫས་བརྒྱད་གཏད་ལ།བཅོམ་ལྡན་ཤཱཀྱ་སེང་གེས་བྱིན་རླབས་པའི།།འཕགས་ལམ་ཡན་ལག་བརྒྱད་ལྡན་བཀྲ་ཤིས་རྫས།།རེག་པས་མི་མཐུན་ཕྱོགས་ཀུན་ཞི་བ་དང་།།དགེ་ལེགས
ཡོན་ཏན་རྟག་ཏུ་འཕེལ་གྱུར་ཅིག།ཨོཾ་མངྒ་ལཾ་ཀུ་རུ་ཨཱ་བྷི་ཥིཉྩ་མི།།རྟགས་བརྒྱད་གཏད་ལ།བསོད་ནམས་ཡོངས་རྫོགས་སངས་རྒྱས་རྣམས་ཀྱི་མཚན།།རྣམ་ཐར་བརྒྱད་ལྡན་བཀྲ།
ཤིས་རྟགས་བརྒྱད་ཀྱིས།།བྱང་ཆུབ་སེམས་མའི་ཚོགས་བཅས་མངའ་གསོལ་བས།།འཇིག་རྟེན་ཀུན་ནས་བཀྲ་ཤིས་བདེ་ལེགས་ཤོག།ཨོཾ་ཨཥྚ་མངྒ་ལཾ་ཨཱ་བྷི་ཥིཉྩ་མི།སྣ་བདུན་
གཏདལ།འཕགས་པའི་སར་གནས་འཁོར་ལོས་སྒྱུར་རྣམས་ཀྱི།།བྱང་ཆུབ་ཡན་ལག་བདུན་ལྡན་རིན་ཆེན་གྱིས།།དེང་འདིར་ཉོན་མོངས་དགྲ་ལས་རྣམ་རྒྱལ་ཞིང་།།སྲིད་ཞིའི་དཔལ་

གྱི་འབྱོར་པའི་དབང་བསྐུར་རོ།།ཨོཾ་མ་ཧཱ་རཏྣ་ཨཱ་བྷི་ཥིཉྩ་མི།ཞེས་དང་།བཟ་ཤིས་ནི།ནམ་མཁའ་གང་བའི་རྒྱལ་བ་སྲས་དང་བཅས་པ་ཐམས་ཅད་ཀྱི་བཀྲ་ཤིས་པའི་ཚིགས་སུ་བཅད་པ་བརྗོད་ཅིང
མེ་ཏོག་གི་ཆར་སིལ་མར་བསྙིལ་བས་དབང་དོན་གྱི་བྱིན་རླབས་རྒྱུད་ལ་བརྟན་པར་བྱས་པའི་མོས་པ་མཛོད།།ཅེས་ཤེས་པ་བརྗོད།དེ་ལྟར་དབང་བསྐུར་ཐོབ་པའི་བཀའ་དྲིན་གཏོང་རག་ཏུ་མཎྜལ་འབུལ།
དུ་གཞུག།སླར་ཡང་སྤྲོ་བ་བསྐྱེད་ལ་དམ་ཚིག་བསྒྲགས་པ་འདི་ལ་གསན་པས་ཁྱབ་སྟེ།ཨེ་མ་རིགས་ཀྱི་བུ་རྣམས་ཉོནཿམཚན་ཙམ་རྣ་བས་ཐོས་དཀའ་བའིཿའཕགས་མཆོག་འཁོར
བ་དོང་སྐྱུགས་ཀྱིཿསྨིན་བྱེད་དབང་གི་རིམ་པ་གྲུབཿདབང་གི་སྲོག་བཟུང་དམ་ཚིག་ཡིནཿདེ་ལ་སྤྱི་དང་བྱེ་བྲག་ཚུལཿརྩ་བ་ཡན་ལག་ལ་སོགས་སྦྱིཿཁྱད་པར་འདི
ཡི་དམ་ཚིག་ནིཿརང་དོན་སྟོང་ཉིད་མངོན་གྱུར་ཚེཿགཞན་དོན་བྱམས་དང་སྙིང་རྗེ་ལཿཡང་ཡང་རྩལ་བཏོན་བསྒོམ་པར་བྱཿདངོས་བརྒྱུད་གང་ལ་གང་འདུལ་གྱིསཿ།
རྟག་ཏུ་འགྲོ་དོན་གཡེལ་མི་བྱཿལན་དང་རྣམ་སྨིན་རང་དོན་གྱིཿབསམ་ངན་ཆོས་བརྒྱད་དུག་ལྟར་སྤོངསཿརྒྱག་དང་སྒྱིད་ལུག་བདུད་ལས་སྤོངསཿསྙིང་སྟོབས་གོ་ཆ་མ་ཞན་

ཅིགཿདེ་ལྟར་དམ་ལ་གནས་གྱུར་ནཿལུས་ནི་གང་ཟག་མི་ཡིན་ཀྱང་ཿདོན་ནི་གྲོལ་བ་བཞི་ལྡན་གྱིཿའཕགས་པ་དངོས་དང་ཡོན་ཏན་མཉམཿ
དེ་ལྟར་བསྲུངས་པ་ལ་སྤྲོ་བཞིན་དུ་རྡོ་རྗེའི་ཐལ་མོ་སྙིང་གར་སྦྱོར་ལཿབླ་མ་དང་ཡི་དམ་དཀྱིལ་འཁོར་ལ་མགོ་བོས་འདུད་པ་དང་བཅས་པས་ཁས་བླང་བ་འདིའི་རྗེས་ཟློས་གྱིས་ཤིག།ཨེ་
མ་ཧོཿརྡོ་རྗེ་རྒྱལ་པོ་བཀའ་དྲིན་ཆེཿཨ་ལ་ལ་ངོ་མཚར་རྨད་པོ་ཆེཿབསྐལ་པ་གྲངས་མེད་བསྒྲུབ་དཀའི་དོནཿསྟན་ཐོག་གཅིག་ཏུ་མཐར་ཕྱིན་པཿ།རྡོ་རྗེ་ཐེག་པའི་ཁྱད་ཆོས་རྨདཿ
གནང་བའི་བཀའ་དྲིན་ཇི་ལྟར་གཞལཿདམ་ཚིག་སྙིང་པོ་སྟོང་ཉིད་དང་ཿསྙིང་རྗེ་ཟུང་འཇུག་རང་དོན་སྒྲུབཿགཞན་དོན་ཇི་ལྟར་བསྒོས་པ་ལྟརཿསྲོག་ལ་བབ་ཀྱང་དེ་ལྟར་བྱཿ།
བདག་གི་ལུས་ངག་ཡིད་གསུམ་པོཿདངོས་པོར་བཅས་པ་དུས་འདི་ནསཿབླ་མའི་བྲན་དུ་འབུལ་ལགས་ནཿབརྩེ་བ་ཆེན་པོས་བཞེས་སུ་གསོལཿལན་གསུམཿདེ་ལྟ་བུའི་དགེ་བའི
རྩ་བ་ཡང་སེམས་ཅན་ཐམས་ཅད་ཀྱི་དོན་དུ་བསྔོ་བར་ཞུ།ཞེས་བསྔོ་སྨོན་བྱ།ཚོགས་ལ་རོལ་ཞིང་ལྷག་མ་བཏང་བ་སོགས་རྗེས་ཀྱི་བྱ་བ་རྣམས་སྤྱི་ལྟར་བྱའོ།།།།འགྲོ་བམས

གཞི་རྒྱུད་ས་བོན་བདེ་གཤེགས་སྙིང་།།ལམ་རྒྱུད་སྨིན་གྲོལ་ཟབ་མོས་བསྐྱེད་བསྲིང་པས།།འབྲས་རྒྱུད་འཕགས་མཆོག་འཁོར་བ་དོང་སྦུགས་ཀྱི།།གོ་འཕང་སྙེ་མ་གཡུར
དུ་ཟ་གྱུར་ཅིག།ཅེས་པ་འདི་ནི་རྗེ་བཙུན་བླ་མའི་ཐུགས་སྲས་དམ་པ་མཆོག་སྦྲུལ་འཇིག་མེད་ཆོས་ཀྱི་བློ་གྲོས་ཀྱིས་ཡང་ཡང་གསུང་བསྐུལ་ལྟར་ཁྱབ་བདག་གཏེར་ཆེན་རྡོ་རྗེ་འཆང་གི་ཞབས་རྡུལ་སྤྱི་བོར་ལེན་པའི
སྐལ་བཟང་ཅན་པདྨ་ཤེས་རབ་བཟང་པོའམ་ལས་རབ་རྡོ་རྗེས་བྲིས་པ་དགེའོ།།དགེའོ།།དགེའོ།